SIARAN MEDIA Untuk Siaran Segera 17 Disember 2019 IWK LANCAR BUKU KHAS BERTAJUK "MEMACU NEGARA" SEMPENA ULANGTAHUNNYA YANG KE-25 KUALA LUMPUR - Sempena sambutan ulangtahun perkhidmatan yang ke-25, Indah Water Konsortium (IWK) Sdn Bhd telah menerbitkan sebuah buku khas bertajuk "Memacu Negara" (Spurring the Nation) yang dilancarkan di sini hari ini. Buku khas dwibahasa ini mengupas secara ringkas lipatan sejarah IWK sejak penubuhannya pada 1994, di samping merekodkan peristiwa penting sepanjang perkhidmatan syarikat. Majlis pelancaran itu telah disempurnakan Pengerusi IWK, Encik Amiruddin Abdul Aziz, sambil disaksikan oleh Ketua Pegawai Eksekutif Suruhanjaya Perkhidmatan Air Negara (SPAN), YBhg. Dato' Hj. Ahmad Faizal bin Abdul Rahman dan Ketua Pegawai Eksekutif IWK, Narendran Maniam. Dalam ucapannya, Narendran berkata, tahun 2019 merupakan tahun yang bermakna kepada pihak syarikat kerana bukan sahaja IWK telah mencapai usia 25 tahun tetapi juga telah memperolehi beberapa pencapaian yang mampu membantu kecekapan perkhidmatan syarikat. "Sepanjang usia syarikat selama 25 tahun, pelbagai cabaran dan peristiwa penting yang telah dilalui. Biarpun perit mengharungi apa jua rintangan, warga IWK terus komited menaburkan sumbangan bagi memastikan kecekapan sistem pembetungan negara terjamin. "Pada kesempatan ini juga saya ingin menyampaikan penghargaan syarikat kepada pihak media dan kesemua pihak berkepentingan terutama Kementerian Kewangan dan Kementerian Air, Tanah dan Sumber Asli. Tanpa sokongan semua, kami tidak mungkin dapat menjalankan tugas kami dengan baik," katanya. Tamat - Dikeluarkan oleh: Jabatan Komunikasi Korporat, Indah Water Konsortium Untuk maklumat lanjut, sila hubungi Wan Esuriyanti Wan Ahmad atau Shahrul Nizam Sulaiman di atau
MENGENAI KAMI Indah Water Konsortium Sdn Bhd ('IWK') ialah sebuah syarikat perkhidmatan pembetungan nasional milik Menteri Kewangan Diperbadankan yang bertanggungjawab untuk menyediakan perkhidmatan pembetungan untuk 26 juta pengguna.Tumpuan utama syarikat adalah pengendalian operasi dan penyelenggaraan lebih 6,888 buah loji olahan awam, 19,572 km panjang rangkaian paip pembetungan bawah tanah. IWK mempunyai modal insan dalam pelbagai bidang, kepakaran teknikal, proses olahan, aset strategik, sistem dan peralatan. Kepakaran lain IWK ialah perancangan dan kejuruteraan, perakuan pembangunan sistem pembetungan, proses reka bentuk, penilaian persekitaran, audit teknikal, kajian bahaya dan kebolehgunaan serta khidmat runding pengurusan projek. Untuk maklumat lanjut, sila layari laman web kami di